Document ID: 31978R1757

ΚΑΝΟΝΙΣΜΟΣ (ΕΟΚ) αριθ. 1757/78 ΤΗΣ ΕΠΙΤΡΟΠΗΣ της 26ης Ιουλίου 1978 περί τροποποιήσεως των κανονισμών (ΕΟΚ) αριθ. 1523/71 και (ΕΟΚ) αριθ. 771/74 "περί του τομέως του λίνου και της καννάβεως"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως της αγοράς στον τομέα του λίνου και της καννάβεως(1), όπως τροποποιήθηκε τελευταία από τον κανονισμό (ΕΟΚ) αριθ. 814/76(2), και ιδίως το άρθρο 4 παράγραφος 5 και το άρθρο 10,
Εκτιμώντας:
ότι το άρθρο 4 του κανονισμού (ΕΟΚ) αριθ. 1308/70 περιόρισε το καθεστώς της ενισχύσεως για το λίνο που προορίζεται κυρίως για την παραγωγή ινών και την κάνναβι- ότι πρέπει να προσαρμοσθεί κατά συνέπεια ο κανονισμός (ΕΟΚ) αριθ. 1523/71 της Επιτροπής της 16ης Ιουλίου 1971 περί των ανακοινώσεων μεταξύ των Κρατών μελών και της Επιτροπής στον τομέα του λίνου και της καννάβεως(3) και ο κανονισμός (ΕΟΚ) αριθ. 771/74 της Επιτροπής της 29ης Μαρτίου 1974 περί των λεπτομερειών εφαρμογής της ενισχύσεως για το λίνο και την κάνναβι(4)-
ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Λίνου και Καννάβεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1523/71 τροποποιείται ως ακολούθως:
1. Το κείμενο του άρθρου 1 παράγραφος 1 αντικαθίσταται από το ακόλουθο κείμενο:
"1. Κατά τη διάρκεια του δευτέρου μήνα που ακολουθεί το μήνα της τελευταίας ημερομηνίας για την κατάθεση της δηλώσεως των εκτάσεων όπου γίνεται η σπορά για κάθε περίοδο εμπορίας, οι εκτάσεις λίνου που προορίζονται κυρίως για την παραγωγή ινών, και καννάβεως, για τις οποίες έχει κατατεθεί δήλωση των εκτάσεων όπου γίνεται η σπορά."
2. Στο άρθρο 2 παράγραφοι 2 και 3, οι λέξεις "λίνου που προορίζεται κυρίως για την παραγωγή σπόρων" καταργούνται.
3. Η περίπτωση β) του άρθρου 2 καταργείται.
Άρθρο 2
Το κείμενο του άρθρου 2 του κανονισμού (ΕΟΚ) αριθ. 771/74 αντικαθίσταται από το ακόλουθο κείμενο:
"Άρθρο 2
Κατά την έννοια του άρθρου 3 του κανονισμού (ΕΟΚ) αριθ. 619/71, θεωρείται ως "λίνος προοριζόμενος κυρίως για την παραγωγή ινών", ο λίνος που παράγεται από σπόρους των ποικιλιών που απαριθμούνται στο παράρτημα."
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 26 Ιουλίου 1978.

Labels: 12
3
17
6